OTO แรงต่อเนื่อง! 5 วันวิ่งแล้ว 34% คาดเก็งฯหุ้นต่ำบุ๊ก-แผนปีนี้ตั้งเป้ารายได้แตะ1 พันลบ.
OTO แรงต่อเนื่อง! 5 วันวิ่งแล้ว 34% คาดเก็งฯหุ้นต่ำบุ๊ก-แผนปีนี้ตั้งเป้ารายได้แตะ1 พันลบ. โดย ณ เวลา 10.56 น. อยู่ที่ระดับ 3.08 บาท บวก 0.26 บาท หรือ 9.22%  ด้วยมูลค่าซื้อขาย 38.12 ล้านบาท
15 มี.ค. 2562

ผู้สื่อข่าวรายงานว่า บริษัท วันทูวัน คอนแทคส์ จำกัด (มหาชน) หรือ OTO ณ เวลา 10.56 น. อยู่ที่ระดับ 3.08 บาท บวก 0.26 บาท หรือ 9.22%  ด้วยมูลค่าซื้อขาย 38.12 ล้านบาท ราคาหุ้นวิ่งแรง 5 วันติดโดยวานนี้(12มี.ค.)พุ่งแรงมาปิดที่ระดับ 2.30 บาท หรือเพิ่มขึ้น 34% ขณะเดียวกันราคาหุ้นยังต่ำกว่ามูลค่าหุ้นทางบัญชีต่อหุ้นที่ระดับ 3.04 บาท

ด้านบริษัทวันทูวัน คอนแทคส์ จำกัด (มหาชน) หรือ  OTO  ในกลุ่มบมจ.สามารถคอร์ปอเรชั่น (SAMART) เปิดเผยว่า ในปีนี้ตั้งเป้ารายได้ 1 พันล้านบาท โดยยังเน้นลูกค้าภาครัฐเป็นหลัก ส่วนภาคเอกชนมุ่งเน้นไปที่กลุ่มธนาคารและกลุ่มธุรกิจประกัน โดยวาง 2 แนวรุกเพื่อสร้างโอกาสทางธุรกิจคือ New Service มุ่งพัฒนาสินค้าและบริการด้านธุรกิจคอลล์เซ็นเตอร์ที่เป็น digital services อย่างต่อเนื่อง
เพื่อตอบสนองพฤติกรรมของผู้บริโภค เช่น การให้บริการ Voice AI, การนำ Chatbot มาให้บริการสอบถามข้อมูลผ่านช่องทาง Line Connect, facebook และ website ที่ช่วยลดระยะเวลาและค่าใช้จ่ายให้กับลูกค้า New Market โดยการร่วมมือกับพันธมิตรอย่างเป็นทางการกับ LINE Cormpany (Thailand) Limited ในโครงการ LINE Customer Connect ในการเป็นผู้ดำเนินการงานด้านระบบบริการลูกค้า
รวมถึงเป็น Strategic Partner กับบริษัท HANKOOK Corporation ผู้นำในธุรกิจ Contact Center ครบวงจรในประเทศเกาหลีใต้ ด้วยการแลกเปลี่ยนแนวคิดการบริหารงานการพัฒนาเทคโนโลยีและจับมือกันน้ำเสนอบริการใหม่เข้าสู่ตลาด
พร้อมกันนี้ OTO ยังอยู่ระหว่างเจรจากับพันธมิตรเพื่อร่วมกันดำเนินธุรกิจ Cloud contact center คาดว่าจะสามารถเปิดให้บริการได้ในไตรมาส 3/62